Rikunarita-ORG/Wikinium huggingface dataset:
# ஒலிம்பியாடு

பண்டைய ஒலிம்பியாவில் உள்ள ஆடுகளம்.
**ஒலிம்பியாட்** (*Olympiad*, கிரேக்கம்: Ὀλυμπιάς‎, *ஒலிம்பியாஸ்)* என்பது பண்டைய கிரேக்கர்களின் ஒலிம்பிக் விளையாட்டுகளுடன் தொடர்புடைய நான்கு ஆண்டு காலப்பகுதியாகும்.

பண்டைய ஒலிம்பிக் போட்டிகள் பண்டைய கிரேக்கத்தின்போது துவக்கபட்டு நடத்தப்பட்டாலும், ஒலிம்பியாட் என்ற காலக்கணக்கானது பண்டைய கிரேக்க வரலாற்றாசிரியரான எபோரசால் தொடங்கப்பட்டு, எலனியக் காலம் வரை பயன்படுத்தப்பட்டது . நவீன கி.மு/கி.பி நாள்காட்டி முறைக்கு மாற்றாக, முதல் ஒலிம்பியாட் கி.பி 776 கோடையில் தொடங்கி கி.மு. 772 கோடை வரை நீடித்தது. இரண்டாவது ஒலிம்பியாட் கி.மு. 772 கோடையில் விளையாட்டுகள் தொடங்கியிலிருந்து நான்காண்டுகள் என இருந்தது.

இந்தக் காலக்கணக்கில் ஒரு நிகழ்வை குறிப்பிட கி.மு. 776 ஆம் ஆண்டில் இருந்து கணக்கெடுத்து இத்தனையாவது ஒலிம்பியட்டின் இத்தனையாவது ஆண்டில் என்று குறிப்பிடுவர். எடுத்துக்காட்டாக மூன்றாவது ஒலிம்பியட்டின் மூன்றாவது ஆண்டு என்பது போல குறிப்பிடுவர்.

நவீன ஒலிம்பியாட் என்பது கோடைக்கால ஒலிம்பிக் விளையாட்டுக்கள் பொதுவாக நடத்தப்படும் ஆண்டின் சனவரி முதல் நாள் தொடங்கி நான்கு ஆண்டு காலத்தைக் குறிக்கிறது. எனவே, முதல் நவீன ஒலிம்பியாட் சனவரி 1, 1896, இரண்டாவது சனவரி 1, 1900 மற்றும் பல (32வது சனவரி 1, 2020 இல் தொடங்கியது: ஒலிம்பிக் சாசனத்தைப் பார்க்கவும்).

## குறிப்புகள்
# கெல்வின்

**கெல்வின்
வெப்பநிலை அலகு மாற்றீடு**|  | கெல்வின் இலிருந்து | கெல்வின் இற்கு |
| --- | --- | --- |
| செல்சியசு | [°C] = [K] − 273.15 | [K] = [°C] + 273.15 |
| பாரன்ஃகைட் | [°F] = [K] × 9⁄5 − 459.67 | [K] = ([°F] + 459.67) × 5⁄9 |
| ரேன்கின் | [°R] = [K] × 9⁄5 | [K] = [°R] × 5⁄9 |
| குறிப்பிட்ட வெப்பநிலைகளுக்கு அல்லாது வெப்பநிலை *மாற்றங்களுக்கு*, 1 K = 1°C = 9⁄5°F = 9⁄5°R |

**கெல்வின்** (*Kelvin*) என்பது எசுஐ ("SI") முறையின் ஒரு வெப்ப அலகு. இவ்வளவீட்டின் பாகைக் குறியீடு K ஆகும். எசுஐ (SI) அலகு முறையில் உள்ள ஏழு அடிப்படையான அலகுகளில் இதுவும் ஒன்று. வெப்பநிலையை அளக்கப் பயன்படும் அளவீட்டு முறைகளில், இந்த கெல்வின் அளவீட்டை தனிமுழு (absolute) அளவீட்டு முறை என்பர். ஏனெனில், இந்த அளவீட்டின் படி சுழி கெல்வின் வெப்பநிலையானது (0 K) வெப்பவியக்கவியல் (Thermodynamics) கொள்கைகள் மற்றும் கருத்துக்களின் படியும் யாவற்றினும் கீழான அடி வெப்பநிலையாகும். எப்பொருளும் எக்காலத்திலும், இந்த சுழி கெல்வின் வெப்பநிலைக்குக் கீழே செல்லலாகாது. வெப்பநிலையின் முற்றான அடிக் கீழ் எல்லை ஆகும். இக் கெல்வின் வெப்ப அளவீட்டின்படி, நீரானது நீராகவும், நீராவியாகவும், உறைபனியாகவும் ஒரே நேரத்தில் கூடி இருக்கும் முக்கூடல் புள்ளி எனப்ப்படும், சீர்சம நிலையில் (அல்லது சீரிணை இயக்கநிலையில்) இருக்கும் பொழுது, அவ் வெப்பநிலையானது 273.16 K என கணித்துள்ளனர். இதன் செல்சியசு வெப்பநிலையனது 0.01 C ஆகும். இவ்வளவீட்டு முறையானது லார்டு (அல்லது பாரன்) கெல்வின் எனப் பெயர் பெற்ற அயர்லாந்தைச் சேர்ந்த வில்லியம் தாம்சன் (1824-1907) என்னும் இயற்பியல் அறிஞரின் நினைவாக பெயர் சூட்டப்பட்டுள்ளது. வெப்ப இயக்கவியல் அடிப்படையில் ஒரு தனிமுழு வெப்ப அளவீட்டு முறையின் தேவை பற்றி இவர் எழுதியுள்ளார்.

வெப்பநிலை *இடைவெளி*களில் ஒரு பாகை கெல்வின் என்பது ஒரு பாகை செல்சியசுக்குச் சமம். *இடைவெளி* 1 K = *இடைவெளி* 1 °C. பொதுவாக கெல்வின் பாகைகளைப் "பாகை" எனக் குறிப்பிடத்தேவை இல்லை. எடுத்துக்காட்டாக 6 கெல்வின் என்றால் 6 பாகை கெல்வின் என அறியப்படும்.

## பிற வெப்ப அளவீட்டு முறைகளுடன் ஒப்பீடு

|  |  |  |  |
| --- | --- | --- | --- |
|  | **கெல்வின்(K)** | **செல்சியஸ் (C)** | **பாரன்ஃகைட் (F)** |
| தனிமுழுச் சுழி வெப்பநிலை
(துல்லியமான வரைவிலக்கணம்) | 0 K | −273.15 °C | −459.67 °F |
| உறைபனி உருகும் வெப்பநிலை
(தோராயமாக)  | 273.15 K | 0 °C | 32 °F |
| நீரின் முக்கூடல் புள்ளி
(துல்லியமான வரைவிலக்கணம்) | 273.16 K | 0.01 °C | 32.018 °F |
| நீரின் கொதிநிலை
(தோராயமாக)  | 373.1339 K | 99.9839 °C | 211.9710 °F |

## வெப்பநிலை அலகுகளுக்கிடையேயான தொடர்பு அட்டவணை

## மேற்கோள்
# நியூட்டன் (அலகு)

இயற்பியலில், **நியூட்டன்** (*newton*, குறியீடு: N) என்பது விசையின் SI அலகாகும். சர் ஐசக் நியூட்டன் நினைவாக இந்தப் பெயர் சூட்டப்பட்டது. நியூட்டன் அலகு முதன்முதலில் 1904 வாக்கில் பயன்படுத்தப்பட்டது. 1948-இல் நடந்த நிறைகள் மற்றும் அளவைகள் மீதான பொது மகாநாடு (*General Conference on Weights and Measures - CGPM*)-க்குப் பிறகு, விசையின் அலகாக அதிகாரப்பூர்வமாக ஏற்றுக்கொள்ளப்பட்டது.

ஒரு கிலோகிராம் திணிவுள்ள பொருளொன்றில் ஒரு மீட்டர்/செக்கன்2 வேகவளர்ச்சியை (*acceleration*) உருவாக்கத் தேவையான விசையே ஒரு நியூட்டன் என வரைவிலக்கணம் கூறுகின்றது..

நியூட்டன், SI அடிப்படை அலகுகளில், **கிகி x மீ x செக்−2** என்பவற்றை உள்ளடக்கிய ஒரு SI அலகு ஆகும்.

 WIKINIUM\_MATH\_PH\_0
## எடுத்துக்காட்டுகள்

நிறை என்பதன் ஒரு வரைவிலக்கணம், புவியீர்ப்பு காரணமாக இரு பொருட்களிடையே உள்ள விசை என்பதனால், நியூட்டன் நிறையின் ஒரு அலகுமாகும். புவி மேற்பரப்பின் வெவ்வேறு இடங்களில் சில பத்திலொரு பங்கு வீதம் அளவுக்கு வேறுபட்டாலும், ஒரு கிலோகிராம் திணிவுள்ள ஒரு பொருள் புவியின் மேற்பரப்புக்கு அண்மையில் அண்ணளவாக 9.81 நியூட்டன்களாக இருக்கும். வேறுவகையில், **9.81−1** கிகி திணிவுள்ள ஒரு பொருள் (≈101.94 கிராம்கள்) அண்ணளவாக ஒரு நியூட்டன் நிறையுடையதாக இருக்கும்.

## மேற்கோள்கள்
# திகில் திரைப்படம்

**திகில் திரைப்படம்** (Horror film) என்பது திரைப்படங்களில் உள்ள ஒரு வகையாகும். திரைக்கதைகளில் பேய்கள், ஆவிகள், சாத்தான்கள் போன்ற பல பின்னணியிலும் பார்வையாளர்களைப் பயமுறுத்தும் காட்சிகளைக் கொண்டு உருவாக்கப்படும் திரைப்படம் பேய்ப்படம் எனலாம். பேய்ப்படங்கள் பெரும்பாலும் ஆங்கிலத் திரைப்படத்துறையில் அதிகளவில் காணப்படும். இவ்வகையில் வெளிவரும் திரைப்படங்கள் சில கட்டுக்கதைகளின் அடிப்படையிலும் சில திரைப்படங்கள் உண்மைச் சம்பவங்கள் அடிப்படையிலும் வெளிவருவது குறிப்பிடத்தக்கது.

திகில் திரைப்படங்கள் கனவுருப்புனைவு, இயற்கைக்கு அப்பாற்பட்ட புனைகதை மற்றும் பரபரப்பூட்டும் வகைகள் திகில் கதையுடன் ஒன்று சேரக்கூடும். திகில் திரைப்படங்கள் பெரும்பாலும் பார்வையாளர்களின் கனவுகள், அச்சங்கள், வெறுப்புகள் மற்றும் தெரியாதவர்களின் பயங்கரத்தைத் தூண்டுவதை நோக்கமாகக் கொண்டுள்ளன.

தமிழில் 13-ம் நம்பர் வீடு, அதிசய மனிதன், ஆயிரம் ஜென்மங்கள், சிவி, ஷாக், முனி, போன்ற பல திகில் திரைப்படங்கள் வெளியாகியுள்ளது.

## பிரபல பேய்ப்படங்கள்

* ஈவில் டெட்
* த எக்சோர்சிஸ்ட்
* மதர் ஆஃப் டியர்
* ஷா தொகுப்பு
* ராங் டர்ன்
* ஹாஸ்டல்

## பிரபல பேய்ப்பட எழுத்தாளர்கள்

* ஸ்டீபன் கிங்

## தமிழ் திகில் தொடர்கள்

* ஆத்மா
* ஆதிரா
* நந்தினி
* பைரவி ஆவிகளுக்குப் பிரியமானவள்
* மாங்கல்ய தோஷம்
* யாரடி நீ மோகினி

## மேற்கோள்கள்
# கத்தோலிக்கம்

**கத்தோலிக்கம்** என்பது கிறித்தவ திருச்சபைகளில் இறையியல், கோட்பாடு, திருவழிபாடு, அறநெறி கொள்கைகள் மற்றும் ஆன்மீக சார்ந்தவற்றில் பரவலாக பயன்படுத்தப்படும் ஓர் பதமாகும்.

இப்பதம் பொதுவாக கிறித்தவர்களையும் கிறித்தவ சபையையும் குறிப்பிடப் பயன்படுத்தப்படுகின்றது. ஆயினும் இது பெருவாரியாக கத்தோலிக்க திருச்சபையைக் குறிக்கவே பயன்படுகின்றது. ஆயினும், ஏனையோர் முதலாம் நூற்றாண்டிலிருந்து தொடர்ந்துவரும் கிறித்தவ சபைகளை குறிக்கவும் பயன்படுத்துகின்றனர்.

கத்தோலிக்கம் என்னும் அடைமொழியினை பயன்படுத்தும் திருச்சபைகளை பின்வருமாறு பிரிக்கலாம்:

1. கத்தோலிக்க திருச்சபை, உரோமைத் தலைமைக்குருவோடு முழு உறவு ஒன்றிப்பில் இருப்பதை கத்தோலிக்கத்தின் அடையாளமாகக் கருதுகின்றது. இவற்றுள் பல்வேறு வழிபாட்டுமுறைகளைச் சேர்ந்த தனித் திருச்சபைகளும் அடங்கும்.
2. கிழக்கு மரபுவழி திருச்சபைகள் மற்றும் மரபுவழி திருச்சபைகள் பலவற்றில் அப்போஸ்தலிக்க வழிமரபு இருப்பதையே கத்தோலிக்கத்தின் அடையாளமாகக் கருதுகின்றன. மேலும் அவை திருத்தூதர் பேதுருவின் தலைமைப்பீடம் என்பது மரியாதைக்குறிய பதவி மட்டுமே என்றும், பேதுருவின் வழிவரும் திருத்தந்தைக்கு வேறு எவ்வித அதிகாரமும் தனது ஆட்சிப்பகுதிக்கு வெளியே இல்லை எனவும் நம்புகின்றன.
3. பழைய கத்தோலிக்கம், ஆங்கிலிக்கம் மற்றும் சில லூதரனிய சபைகளும் கத்தோலிக்கம் என்பதனை எல்லா கிறித்தவ பிரிவுகளின் கூட்டமைப்பாக கருதுகின்றது.

## இதனையும் பார்க்க

* கத்தோலிக்க திருச்சபை

## உசாத்துணை

## வெளியிணைப்புகள்

விக்கிமீடியா பொதுவகத்தில்,
 Catholicism
என்பதில் ஊடகங்கள் உள்ளன.

* Ecumenical Patriarchate of Constantinople
* A library of public domain Catholic writings
# ஐரோவாசியா

ஐரோவாசியா
ஐரோவாசியா
புவியின் ஆப்பிரிக்கா-ஐரோவாசியப் பகுதி
**யுரேசியா** என்பது ஏறத்தாழ 53,990,000 சதுர கிலோமீட்டர் பரப்பளவு கொண்ட மிகப் பெரியதொரு நிலப் பகுதி. இது புவி மேற்பரப்பின் 10.6 விழுக்காடு ஆகும். இது ஆசியா, ஐரோப்பா ஆகிய கண்டங்களுடன் மத்திய கிழக்குப் பகுதியையும் உள்ளடக்குகின்றது. யுரேசியா என்னும் இந்தக் கருத்துரு மிகப் பழையது எனினும் இதன் எல்லைகள் தெளிவானவை அல்ல. யுரேசியா, இதைவிடப் பெரிய நிலத்திணிவான ஆப்பிரிக்கா-யுரேசியாவின் ஒரு பகுதியாகும். யுரேசியா, உலக மொத்த மக்கள் தொகையின் 69 விழுக்காடான 4.6 பில்லியனுக்கும் மேற்பட்ட மக்கள் தொகையைக் கொண்டுள்ளது.

## வரலாறும் பண்பாடும்

துப்பாக்கிகள், கிருமிகள், மற்றும் உருக்கு (Guns, Germs, and Steel) என்னும் தலைப்பிலான நூலை எழுதிய ஜாரெட் டயமண்ட் என்பார், உலக வரலாற்றில் யுரேசியாவின் வல்லாண்மைக்கு, அதன் கிழக்கு-மேற்கு விரிவு, காலநிலை வலயங்கள், வீட்டு வளர்ப்புக்கு ஏற்ற இப்பகுதியின் தாவரங்கள், விலங்குகள் முதலியவற்றைக் காரணமாகக் காட்டுகிறார்.

வரலாற்றுக் காலகட்டங்களில் யுரேசியாவின் பல்வேறு பண்பாடுகளை இணைத்ததன் மூலம் இப்பகுதியில் வணிகம், பண்பாட்டுப் பரிமாற்றம் ஆகியவற்றின் குறியீடாகப் பட்டுப் பாதை விளங்குகிறது. பழங்கால ஆசிய ஐரோப்பியப் பண்பாடுகள் இடையேயான மரபியல், பண்பாட்டு, மொழியியல் தொடர்புகளை ஆராயும் நோக்கில் பெரிய யுரேசியா வரலாறு என்னும் எண்ணக்கரு அண்மைக் காலங்களில் உருவாகியுள்ளது. இவையிரண்டும் நீண்ட காலமாக வேறுபட்ட தனித்தனியானவை ஆகவே கருதப்பட்டு வந்துள்ளன.

## நிலவியல்

யுரேசியா ஏறத்தாழ 325 - 375 மில்லியன் ஆண்டுகளுக்கு முன் உருவாகியதாகக் கருதப்படுகின்றது. ஒரு காலத்தில் தனியான கண்டமாக இருந்த சைபீரியா, கசாக்ஸ்தானியா, பால்டிக்கா என்பவை இணைந்த பொழுது இது உருவானது. சீனப் பகுதி சைபீரியாவின் தெற்குக் கரையுடன் மோதியது. பால்ட்டிக்கா என்பது முன்னர் லோரெந்தியா என்று அழைக்கப்பட்ட இன்றைய வட அமெரிக்காவுடன் இணைந்து இருந்தது. இது யூரோஅமெரிக்கா எனப்படுகின்றது.

## மேற்கோள்கள்
# மேற்கத்தியத் திரைப்படம்

**மேற்கத்தியத் திரைப்படம்** (Western Films) என்பது குறிப்பிடத்தக்க மேற்கத்திய திரைப்படங்கள் மற்றும் தொலைக்காட்சி தொடர்களின் வகை ஆகும். இந்த வகை திரைப்பட படைப்புகள் 1888 இல் லூயிஸ் லு பிரின்ஸின் என்பவரால் தொடங்கப்பட்டது. 1903 வரை திரைப்படங்கள் ஒரு-ரீலர்களாக இருந்தன வழக்கமாக 10 முதல் 12 நிமிடங்கள் வரை தயாரிக்கப்பட்டது.

இந்த வகை திரைப்படங்கள் கவ்பாய்ஸ் எனும் சொல்லப்படும் மேற்கத்திய இன மக்களின் வாழ்க்கை வரலாற்றை சித்தரித்து எடுக்கப்படுகின்றது. ஆரம்பகால திரைப்படங்களின் மிகவும் பிரபலமான படைப்பான *தி கிரேட் ட்ரெயின் ரொபெரி* என்ற திரைப்படம் வணிக ரீதியான மிக பெரிய வெற்றியை அடைந்தது.

## மேற்கோள்கள்
# தொலைக்காட்சி நிகழ்ச்சி

**தொலைக்காட்சி நிகழ்ச்சி**  (Television show) என்பது தொலைக்காட்சிப் பெட்டியில் புவி காற்று, செய்மதி மற்றும் கம்பி வழியாக ஒளிபரப்பப்படுகிறது. இந்த நிகழ்ச்சிகளுக்கு இடையில் பொதுவா முக்கிய செய்திகள், விளம்பரங்கள் அல்லது திரைப்பட முன்னோட்டங்கள் காட்டப்படும்.

தொலைக்காட்சி நிகழ்ச்சிகள் பெரும்பாலும் ஒரேமுறையாகத் தயாரிக்கப்பட்டதாக இருக்கலாம் அல்லது ஒரு குறிப்பிட்ட இடைவெளியில் ஒளிபரப்பப்படும் தொடராக இருக்கலாம். ஒரு தொடர் நிகழ்ச்சியின் ஒரு நிகழ்ச்சி 'பகுதி நிகழ்வு' (episode) எனப்படுகிறது. குறிப்பிட்ட எண்ணிக்கையிலான பகுதிகளுடன் திட்டமிடப்படும் தொலைக்காட்சித் தொடர் குறுந்தொடர் அல்லது தொடர் என வழங்கப்படுகிறது. முடிவான நீளமின்றி தயாரிக்கப்படும் தொடர்கள் குறிப்பிட்ட காலத்திற்கு ஒளிபரப்பப்பட்ட பின்னர் நிறுத்தப்பட்டு மீண்டும் தொடருமாறு பகுக்கப்படுகிறது. இத்தொடர் தொடர் நிகழ்ச்சியின் 'பருவம்' எனப்படுகிறது.

ஒரேமுறையாக ஒளிபரப்பப்படும் நிகழ்ச்சி 'சிறப்பு' நிகழ்ச்சியாக அறிவிக்கப்படலாம். தொலைக்காட்சித் திரைப்படம் எனப்படுவது (டிவி மூவி) வெள்ளித்திரைகளில் அல்லாது தொலைக்காட்சித் திரைகளில் வெளியிடுவதற்காக உருவாக்கப்பட்ட திரைப்படமாகும். பல வெற்றிகரமான தொலைக்காட்சி திரைப்படங்கள் டிவிடி வட்டுக்களில் வெளியிடப்பட்டுள்ளன.

ஒரு நிகழ்ச்சி உருவாக்கப்பட்டு ஒளித நாடாக்களிலோ அல்லது பல்வித இலத்திரனியல் ஊடகங்களிலோ பிந்நாள் ஒளிபரப்பிற்காக பதிவு செய்யப்படலாம்; அல்லது நேரடியாக நேரலை தொலைக்காட்சியாக ஒளிபரப்பப்படலாம்.

## தமிழில்

தமிழ்த் தொலைக்காட்சித்துறையில் பெரும்பாலமும் கிழமை நாட்களில் நாடகத் தொடர்கள் தான் ஒளிபரப்பப்படும். வார நாட்களில் குறிப்பிட்ட அத்தியாங்களுடன் உருவாக்கப்பட்ட நிகழ்ச்சிகள் ஒளிபரப்பப்படும்.

பெரும்பாளான தொடர்கள் வாரத்தில் 6 நாட்களில் 20 முதல் 22 மணித்தியாலங்கள் ஒளிபரப்படுகின்றது. நிகழ்ச்சிகள் சனி மற்றும் ஞாயிற்றுக்கிழமைகளில் 40 முதல் 45 நிமிடங்கள் ஒளிபரப்படுகின்றது. சில நிகழ்ச்சிகள் வாரத்தில் ஒரு நாள் 40 நிமிடம் ஒளிபரப்பும் வழக்கமும் உண்டு. பண்டிகை நாட்களில் ஒரு அத்தியாய சிறப்பு நிகழ்ச்சிகள் 20 முதல் 30 நிமிடங்கள் ஒளிபரப்பப்படுகின்றது.

## தொலைக்காட்சி நிகழ்ச்சி வகைகள்

வரிவடிவப்படியான மனமகிழ்வு நிகழ்ச்சிகள்

* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* கற்பனை
* சட்ட நாடகம்
* நேர்காணல்
* மருத்துவ நாடகம்
* நாடகத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

வரிவடிவமிடப்படாத மனமகிழ்வு நிகழ்ச்சிகள்
* விளையாட்டு நிகழ்ச்சி
* உண்மைநிலை நிகழ்ச்சி
* அரட்டை அரங்க நிகழ்ச்சிகள்

தகவல் நிகழ்ச்சிகள்
* தகவல் விளம்பர நிகழ்ச்சிகள்
	+ விளம்பரத்திற்கான பணம் செலுத்தப்பட்ட நிகழ்ச்சிகள்.
	+ திரைப்பட வெளியீடு குறித்து பொருட்காட்சி குறித்து போன்றவை.
* செய்திகள்
* தொலைக்காட்சி ஆவணப்படங்கள்
* செய்தித் தொகுப்புகள்—நடப்பு நிகழ்வுகளைக் குறித்தான கலந்துரையாடல்

## வெளி இணைப்புகள்

* National Television Guides
* Recreation of a 1970s BBC Outside Broadcast production
* Recreation of 1960s 16mm television crew planning to shoot for a basic interview sequence
* Demonstration of telecine process which allows programmes shot on film to be broadcast
# தொடர் (வானொலி மற்றும் தொலைக்காட்சி)

**தொடர்** (Serial) என்பது தொலைக்காட்சி மற்றும் வானொலி நிகழ்ச்சிகளில் தொடர்ச்சியான அத்தியாயங்கள் பாணியில் வெளிவரும் ஒரு நிகழ்ச்சி ஆகும். இது பொதுவாக முழு தொலைக்காட்சி தொடராக அல்லது பருவங்களாக கொண்டு முக்கிய கதை அம்சத்தை மையமாக வைத்து தயாரிக்கப்படுகின்றது. சில நேரங்களில் வழித்தொடராக ஒரு தொடரில் இருந்து ஒரு கதாபாத்திரம் வாயிலாக தயாரிக்கப்படுகின்றது.

இங்கிலாந்து நாட்டில் தொடர்கள் நன்கு அறியப்பட்ட இலக்கியப் படைப்புகளின் தொடர்கதைகளை நேரடி தழுவல்களாக கொண்டு உருவாக்குவதுடன் பொதுவாக குறைந்த எண்ணிக்கையிலான அத்தியாயங்களைக் கொண்டே தயாரிக்கப்படுகின்றது. ஆனால் தமிழ்த் தொடர்கள் இதற்க்கு நேர்மறையாக குடும்பப் பின்னணி மற்றும் பழிவாங்குதல் போன்ற கதைக்கருவை மையமாக வைத்து பல எண்ணிக்கையான அத்தியாயங்களை கொண்டு தயாரிக்கப்படுகின்றது.

ஒரு தொடர் கதை பார்வையாளர்களை ஈர்ப்பதற்காக பல மர்மமான மற்றும் பரப்பான முடிச்சுகளை ஒவ்வொரு அத்தியாயத்தின் மூலம் அவிழ்ப்பது போன்றே தயாரிக்கப்படும்கின்றன. இது காணெளி காட்சி பதிவு சாதனங்களின் கண்டுபிடிப்புக்கு பிறகு இந்த வகை நிகழ்ச்சியை காண்பது எளிதாக்கியுள்ளது, இதன் விளைவாக தொடர்களுக்கு வெற்றியும் மற்றும் புகழும் அதிகரித்துள்ளது.

## மேற்கோள்கள்
# எல்ஜி எலெக்ட்ரானிக்ஸ்

எல்ஜி எலெக்ட்ரானிக்ஸ்
LG전자|  |
| வகை | பொதுப் பங்கு நிறுவனம்  |
| நிறுவுகை | 1958 |
| தலைமையகம் | சியோல், தென் கொரியா |
| சேவை வழங்கும் பகுதி | உலகளவில் |
| முதன்மை நபர்கள் | கூ போன் - ஜூன், (துணைத் தலைவர் மற்றும் சிஈஓ) |
| தொழில்துறை | நுகர்வோர் மின்பொருட்கள் நகர்பேசி கருவிகள்] வீட்டுவேலைக் கருவிகள் தொலைத்தொடர்பு |
| உற்பத்திகள் | கணினி திரைகள் ப்ளாஷ் நினைவகம் திரவப் படிகக் காட்சி திரைகள் பிளாஸ்மா திரைகள் OLED Displays தொலைக்காட்சிகள் டிவிடி ப்ளேயர் ப்ளூ-ரே ப்ளேயர் Home Cinema Systems திரைப்பட ப்ரொஜக்டர் மொபைல் மடிக்கணினி CD and DVD Drives குளிர்சாதன பெட்டி சலவை இயந்திரங்கள் வெற்றிட சுத்தப்படுத்திகள் குளிரூட்டிகள் |
| பணியாளர் | 82,772 (29,948 கொரியாவில் / 52,824 பிற நாடுகள்) – 2006 ஆண்டு தரவுகள் |
| தாய் நிறுவனம் | எல்ஜி குரூப் |
| இணையத்தளம் | www.lg.com |

**எல்ஜி எலெக்ட்ரானிக்ஸ்** (*LG Electronics*, கொரிய மொழி: LG전자) தென் கொரியாவில் உள்ள சியோல் நகரைத் தலைமையிடமாகக் கொண்ட பன்னாட்டு மின்னணு நிறுவனம். இது உலகம் முழுவதிலும் 119 துணை நிறுவனங்களையும் 82,000 தொழிலாளர்களையும் கொண்ட எல்ஜி குழுமத்தின் ஒரு பகுதி. 2011ம் ஆண்டு தொலைக்காட்சிப் பெட்டிகள் தயாரிப்பில் உலகின் இரண்டாவது மிகப்பெரிய நிறுவனமாக இந்நிறுவனம் இருந்தது. இந்நிறுவனம் 1958 ஆம் ஆண்டு நிறுவப்பட்டது.

எல்ஜி எலெக்ட்ரானிக்ஸ் தற்போது நான்கு வணிக அலகுகளைக் கொண்டு இயங்குகிறது. இவை வீட்டுப் பொழுதுபோக்கு (Home Entertainment), நகர் தொலைத்தொடர்பு (Mobile Communications), வீட்டுக் கருவிகளும் வளித் தீர்வுகளும் (Home Appliances & Air Solutions), தானுந்துக் கூறுகள் (Vehicle Components) என்பவை ஆகும். எல்ஜி எலெக்ட்ரானிக்ஸ் நிறுவனம் செனித் நிறுவனத்தின் உரிமையாளராக இருப்பதுடன் எல்ஜி டிஸ்பிளே () நிறுவனத்தின் 37.9 வீதப் பங்குகளையும் தனது கட்டுப்பாட்டில் வைத்துள்ளது.

## மேற்கோள்கள்
# ஈரப்பதம்

மழைக்காடுகளிலும் உயரமான பிரதேசங்களிலும் சார்பு ஈரப்பதம் அதிகமாகும்.
வளியில் உள்ள நீராவியின் அளவே **ஈரப்பதம்** அல்லது **ஈரப்பதன்** எனப்படும். இக்காரணி ஒரு பிரதேசத்தின் வானிலையையும் காலநிலையையும் தீர்மானிக்க உதவும். ஈரப்பதன் பிரதானமாக மூன்று முறைகளில் அளவிடப்படும். **சார்பற்ற ஈர்ப்பதம்** என்பது நேரடியாக வளியில் உள்ள ஈரப்பதத்தைக் குறிப்பதாகும். **சார்பு ஈரப்பதம்** என்பது சதவீதத்தில் குறிப்பிடும் முறையாகும். **குறிப்பு ஈரப்பதம்** என்பது சார்பு விகிதத்தில் வளியின் திணிவுடன் குறிப்பிடும் முறையாகும்.

## அளவிடும் முறை

ஒரு ஈரமானி
காற்றின் ஈரப்பதத்தை அளவிட ஈரமானி பயன்படுத்தப்படும். புவியின் பல்வேறு பிரதேசங்களின் ஈரப்பதத்தை அளப்பதற்குச் செய்ம்மதிகளும் பயன்படுத்தப்படுகின்றன.

## மேற்கோள்கள்
# குழை மாவு

குழை மாவு
கோதுமையில் வெந்தய இலை கலந்த குழைமாவு
மாவை இடித்து அல்லது அரைத்து கேக் மற்றும் அப்பம் போன்றவைகளை உருவாக்குவதற்கு தகுந்த குழைந்த மாவை உருவாக்குவதற்கு குழை மாவு என்று கூறப்படுகிறது.

* மேலே இடி
* இடி ஒரு இடி ஸ்பூன்
* நெருக்கமான காட்சி தேவதை உணவு கேக் இடி

மீன் மற்றும் சிப்ஸ் தயார் செய்யும் போது
## குறிப்புகள்
# கிழக்குத் திமோர்

| தீமோர்-லெசுடே சனநாயக குடியரசுRepúblika Demokrátika Timor Lorosa'e República Democrática de Timor-Leste |
| --- |
|
கொடி

சின்னம்

 |
| **குறிக்கோள்:**Honra, Pátria e Povo போர்த்துக்கேய: மானம், தாயகம், மக்கள் |
| **நாட்டுப்பண்:** பட்ரியா |
|  |
| தலைநகரம்மற்றும் பெரிய நகரம் | டிலி |
| ஆட்சி மொழி(கள்) | தெட்டும், போர்த்துக்கேய1 |
| அரசாங்கம் | குடியரசு |
|  |
| • அதிபர்  | José Ramos Horta |
| • பிரதமர்  | Taur Matan Ruak |
|  |
| விடுதலை போர்த்துக்கல்லிடமிருந்து2 |
|  |
| • அறிவிப்பு  | நவம்பர் 28 1975 |
| • அங்கீகாரம்  | மே 20 2002 |
|  |
| பரப்பு |
| • மொத்தம் | 15,007 km2 (5,794 sq mi) (158வது) |
| • நீர் (%) | Negligible |
| மக்கள் தொகை |
| • யூலை 2026 மதிப்பீடு | 1,431,991 (155வது) |
| மொ.உ.உ. (கொ.ஆ.ச.) | 2005 மதிப்பீடு |
| • மொத்தம் | $370 மில்லியன் (நிலையில்லை) |
| • தலைவிகிதம் | $400 (நிலையில்லை) |
| மமேசு (2003) | 0.513 தாழ் · 140வது |
| நாணயம் | அமெரிக்க டொலர்3 (USD) |
| நேர வலயம் | ஒ.அ.நே+9 |
| அழைப்புக்குறி | 670 |
| இணையக் குறி | .tl |
| 1. ஆங்கிலம் மற்றும் இந்தோனேசிய மொழிகள் அரச வெலை மொழிகளாக அரசிலமைப்புச் சட்டத்தில் குறிப்பிடப்பட்டுள்ளது
2. இந்தோனேசியா 1975 டிசம்பர் 7 இல் கிழக்குத் திமோரை ஆக்கிரமித்தது 1999 இல் வெளியேறியது
3. மேலதிகமாக கிழக்குத் திமோர் செண்டிவோ காசுகள் பயன்பாட்டில் உள்ளது. |

**கிழக்குத் திமோர்** (*East Timor*, /ˌiːst ˈtiːmɔːr/ (கேட்க), தேதுனம்: **Timór Lorosa'e**, போர்த்துக்கீசம்: *Timor-Leste*), அல்லது **திமோர்-லெசுடே மக்களாட்சிக் குடியரசு** (*Democratic Republic of Timor-Leste*, tiˈmɔr ˈlɛʃteɪ) என்பது தென் கிழக்கு ஆசியாவில் திமோர் தீவின் கிழக்குப் பகுதியிலும் அருகாமையில் உள்ள அதௌரு தீவுகளிலும் இந்தோனேசியாவின் மேற்குத் திமோரின் கிழக்கு பகுதியில் உள்ள நாடாகும். இது அவுஸ்திரேலியா வின் டார்வின் நகருக்கு வடமேற்குத் திசையில் 400 மைல் தொலைவில் அமைந்துள்ளது.

திமோர் என்பது "திமூர்" என்ற கிழக்கு என்ற பொருளுடைய மலேசிய மற்றும் இந்தோனேசிய மொழி பதத்தில் இருந்து தோன்றியதாகும் பின்னர் போர்த்துகேய மொழியில் திமோர் என மாற்றமடைந்தது. போர்த்துகேயரால் திமோர் காலனித்துவப் பகுதியாகக் காணப்பட்ட போது போர்த்துக்கேயத் திமோர் எனவும் இப்பகுதி அழைக்கப்பட்டு வந்தது. திமோர்-லேசுடே என்ற பெயரே பன்னாட்டளவில் பயன்படுத்தப்பட வேண்டும் என அந்நாட்டின் அரசு கோருவதுண்டு.

21 ஆம் நூற்றாண்டில் உருவான முதலாவது புதிய நாடாக2002 மே 20 இல் உருவான கிழக்கு திமோர், பிலிப்பீன்சுடன் கத்தோலிக்கப் பெரும்பான்மையைக் கொண்ட இரண்டு ஆசிய நாடுகளில் ஒன்றாகும்.

## மேற்கோள்கள்
# துணை நடிகர்

**துணை நடிகர்** என்பது ஒரு நடிகர் தொலைக்காட்சியில் அல்லது திரைப்படத்தில் முன்னணி நடிகர்களுக்கு கீழே ஒரு கதாபாத்திரத்தில் நடிப்பவர்கள். இவர்களின் கதாபாத்திரம் வெற்றி பெற்று அங்கீகரிக்கும் வகையில், தொடர்கள் மற்றும் திரைப்படத் தொழில்கள் சிறந்த துணை நடிகர்கள் மற்றும் நடிகைகளுக்கு சிறந்த துணை நடிகருக்கான பிலிம்பேர் விருது, போன்ற தனி விருதுகள் வழங்குகின்றன.

இவர்களின் கதாபாத்திரம் சிறிய கதாபாத்திரம் முதல் பெரிய கதாபாத்திரம் வரை இருக்கும். இவர்கள் பெரும்பாலும் நண்பர்கள் அல்லது காதலுக்கு உதவி செய்பவர்கள், உறவினர்கள் அல்லது எதிர்மறை கதாபாத்திரம் போன்றே சித்தரிக்கப்படுகின்றது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *துணை நடிகர்*
# தி கார்டியன்

**தி கார்டியன்** (The Guardian) என்பது இங்கிலாந்தில் வெளியாகும் நாளேடு. 1821ல் தி மான்செஸ்டர் கார்டியன் என்ற பெயரில் ஆரம்பிக்கப்பட்டு 1959 வரை அப்பெயரிலேயே விளங்கியது. இதன் முதல் இதழ் 5 மே 1821இல் வெளியானது.

## ஆசிரியர்

இதன் தற்போதைய ஆசிரியர் காத்தரின் வைனர் ஆவார். இதற்கு முன்பு இப்பொறுப்பினை ஆலன் ரஸ்பிரிட்சர் வகித்தார்.

## சகோதர இதழ்கள்

சகோதர இதழ்களான தி அப்சர்வர் மற்றும் தி கார்டியன் வீக்லீ ஆகியவற்றுடன் கார்டியன் ஊடகப் பிரிவின் ஓர் அங்கமாக இவ்விதழ் உள்ளது. இங்கிலாந்தில் மட்டுமின்றி, உலகளவில் முன்னணி நாளேடுகளில் ஒன்றாக, அதிக வாடிக்கையாளர்களைக் கொண்டுள்ளது.

தி கார்டியன் ஒரு இடதுசாரி தினசரி. ஆரம்பத்தில் உள்ளுரில் மட்டும் இருந்தது. பின்னாளில் ஒரு தேசிய செய்தித்தாளாக மாறி இன்று உலகளாவிய ஊடகமாக இணையத்திலும் தொடர்புடையதாக மிகச் சிறப்பாக வளர்ந்துள்ளது. அதற்கு இரண்டு கணினி சார்ந்த கிளைகள் கார்டியன் ஆஸ்திரேலியா மற்றும் கார்டியன் US என்ற பெயரில்  ஐக்கிய இராச்சியத்திற்கு  வெளியே செயல்படுகின்றன.

## 2018இல் டேப்ளாய்ட் வடிவம்

சூன் 2017இல் கார்டியன் ஊடகப் பிரிவு இவ்விதழும் அப்சர்வர் இதழும் சனவரி 2018இல் மறுபடியும் டேப்ளாய்ட் வடிவிற்கு மாறவுள்ளதாகத் தெரிவித்தது. 15 சனவரி 2018இல் டேப்ளாய்ட் வடிவிற்கு மாறியது. இவ்விதழின் வடிவு மாற்றத்திற்கு வாசகர்களும், சக இதழ்களும் கருத்துகளைத் தெரிவித்திருந்தன.

## சான்றுகள்
# அதிக வசூல் செய்த விளையாட்டுத் திரைப்படங்கள்

இப்பட்டியல் விளையாட்டுக் கதையை மையமாக கொண்டு எடுக்கப்பட்ட படங்களில் அதிக வசூல் செய்த படங்களின் பட்டியலாகும்.

## அதிக வசூல் செய்த படங்களில் விளையாட்டு

| எண் | படம் | வருடம் | உலக மொத்த வசூல் | மேற்கோள்கள் | நாடு |
| --- | --- | --- | --- | --- | --- |
| 1 | *ஃபாரஸ்ட் கம்ப்* | 1994 | $677,945,399 |  | அமெரிக்கா |
| 2 | *கார்ஸ் 2* | 2011 | $562,110,557 |  |
| 3 | *கார்ஸ்* | 2006 | $462,216,280 |  |
| 4 | *கார்ஸ் 3* | 2017 | $383,930,656 |  |
| 5 | *தி கராட்தே கிட்* | 2010 | $359,126,022 |  | சீனா/அமெரிக்கா/ஹாங் காங் |
| 6 | *தங்கல்* | 2017 | $340,000,000 |  | இந்தியா |
| 7 | *தி பிளைன்ட் சைட்* | 2009 | $309,208,309 |  | அமெரிக்கா |
| 8 | *ராக்கி IV* | 1985 | $300,473,716 |  |
| 9 | *ரியல் ஸ்டீல்* | 2011 | $299,268,508 |  |
| 10 | *டர்போ* | 2013 | $282,570,682 |  |
| 11 | *ராக்கி III* | 1982 | $270,000,000 |  |
| 12 | *xXx* | 2002 | $277,448,382 |  |
| 13 | *ஜெர்ரி மேக்குய்ர்* | 1996 | $273,552,592 |  |
| 14 | *பிளேன்ஸ்* | 2013 | $239,258,712 |  |
| 15 | *ஸ்பேசு ஜாம்* | 1996 | $230,418,342 |  |
| 16 | *ராக்கி* | 1976 | $225,000,000 |  |
| 17 | *மில்லியன் டாலர் பேபி* | 2004 | $216,763,646 |  |
| 18 | *கிரீட் II* | 2018 | $202,613,077 |  |
| 19 | *ராக்கி II* | 1979 | $200,182,160 |  |
| 20 | *தி லாங்கஸ்ட் யார்ட்* | 2005 | $190,320,568 |  |
| 21 | *தி வாட்டர்பாய்* | 1998 | $185,991,646 |  |
| 22 | *கிரீட்* | 2015 | $173,567,581 |  |
| 23 | *டாட்ஜ்பால்:உண்மையான அன்டர்டாக் கதை* | 2004 | $167,722,310 |  |
| 24 | *போக்கிமான்:தி முதல் மூவி* | 1998 | $163,644,662 |  | ஜப்பான் |
| 25 | *டல்லாதெகா நைட்ஸ்:தி பல்லட் ஆப் ரிக்கி பாபி* | 2006 | $162,966,177 |  | அமெரிக்கா |
| 26 | *தி பாஸ்ட் அண்ட் தி ப்யூரியஸ் : டோக்கியோ டிரிஃப்ட்* | 2006 | $158,468,292 |  | ஜெர்மணி/அமெரிக்கா |
| 27 | *ஐபி மனிதன் 3* | 2015 | $157,300,954 |  | ஹாங் காங் |
| 28 | *ராக்கி பால்போ* | 2006 | $155,720,088 |  | அமெரிக்கா |
| 29 | *கூல் ரன்னிங்க்ஸ்* | 1993 | $154,856,263 |  |
| 30 | *சர்ஃப்ஸ் அப்* | 2007 | $149,044,513 |  |

## மேற்கோள்கள்
# அதிக வசூல் செய்த பிலிப்பைன்ஸ் திரைப்படங்களின் பட்டியல்

பின்வருவன அதிக வசூல் செய்த பிலிப்பைன்ஸ் திரைப்படங்களின் பட்டியலாகும்.

## தொண்ணூறு கோடிக்கும் அதிக வசூல் செய்த படங்கள்

| ஆண்டு | தலைப்பு | தயாரிப்பு நிறுவனம் | வசூல் | மேற்கோள்கள் |
| --- | --- | --- | --- | --- |
| 2018 | தி ஹோவ்ஸ் ஆப் அஸ் | ஸ்டார் சினிமா | ₱ 915 மில்லியன் |  |

## ஐம்பது கோடிக்கும் அதிக வசூல் செய்த படங்கள்

| ஆண்டு | தலைப்பு | தயாரிப்பு நிறுவனம் | வசூல் | மேற்கோள்கள் |
| --- | --- | --- | --- | --- |
| 2016 | தி சூப்பர் பேரன்டல் கார்டியன்ஸ் | ஸ்டார் சினிமா | ₱ 598 மில்லியன் |  |
| 2018 | பென்டாஸ்டிகா | ஸ்டார் சினிமா, விவா பிலிம்ஸ் | ₱ 596 மில்லியன் |  |
| 2017 | கேன்டர்ராபிடோ:தி ரிவெஞ்சர் ஸ்குவாட் | ஸ்டார் சினிமா, விவா பிலிம்ஸ் | ₱ 571 மில்லியன் |  |
| 2015 | *தி செகண்ட் சான்ஸ்* | ஸ்டார் சினிமா | ₱ 556 மில்லியன் |  |
| 2015 | *பியூட்டி அண்ட் தி பெஸ்டீ* | ஸ்டார் சினிமா, விவா பிலிம்ஸ் | ₱ 540 மில்லியன் |  |

## குறிப்புகள்